Det er rigtigt, der er mange sygdomme hvor god håndhygiejne er en rigtig effektiv måde at undgå smitte. Jeg forsøger bestemt ikke at argumentere imod hverken håndsprit eller god håndhygiejne generelt.  Pointen er mere, at effekten af håndsprit i butikker nok er mindre end man måske umiddelbart ville være fristet til at tro:  1. Man kan alligevel ikke regne med at overflader er rene, da der jo desværre er mange der vælger at ignorere håndspritten og/eller bruger den forkert.  2. Du kan bruge nok så meget håndsprit, men hvis folk står og hoster dig i hovedet skal du nok blive smittet alligevel.  Som nævnt, så er jeg ikke imod håndsprit generelt og heller ikke i butikker nødvendigvis, men jeg tvivler desværre på at effekten er specielt stor i praksis. Lidt er naturligvis stadig bedre end intet, så længe det ikke giver en falsk tryghed der gør at folk glemmer andre hensyn (e.g. rører sig i ansigtet fordi de tror hænderne er rene osv. osv.). Hvorvidt det er pengene værd for butikkerne er så et helt andet spørgsmål, som jeg vælger at lade være med at forholde mig til her.